সৃজিত মুখোপাধ্যায়

সৃজিত মুখোপাধ্যায় বা সৃজিত মুখার্জি (জন্মঃ ২৩ সেপ্টেম্বর ১৯৭৭) একজন ভারতীয় বাঙালি চলচ্চিত্র পরিচালক, অভিনেতা, চিত্রনাট্যকার, অর্থনীতিবিদ। ২০১০ সালে প্রথম চলচ্চিত্র অটোগ্রাফ পরিচালনার পরপরই তিনি আলোচনায় আসেন। ছবিটি বাণিজ্যিকভাবে সফল হয় এবং সমালোচকদের দ্বারা প্রশংসিত হয়। তার সবগুলো ছবিই সমালোচকদের কাছে প্রশংসিত হয় এবং ব্যাপক সাড়া ফেলে। ৬১তম জাতীয় চলচ্চিত্র পুরস্কারে তার পরিচালিত 'জাতিস্মর' ছবিটি চারটি পুরস্কার জিতে নেয়। ৬২তম জাতীয় চলচ্চিত্র পুরস্কার অনুষ্ঠানে তার পরিচালিত চতুষ্কোণ সিনেমাটির জন্য তিনি সেরা পরিচালক এবং সেরা চিত্রনাট্য বিভাগে পুরস্কার জিতে নেন। তার পরিচালিত রাজকাহিনী চলচ্চিত্রটি হিন্দিতে বেগম জান শিরোনামে পুনঃনির্মিত হয়েছে যার নাম ভূমিকায় অভিনয় করেছেন বিদ্যা বালান। তার নির্মানাধীন চলচ্চিত্র কাকাবাবুর প্রত্যাবর্তন। ২০২০ সালে অনলাইন প্ল্যাটফর্ম আড্ডা টাইমসে মুক্তি পেয়েছে তাঁর পরিচালনায় সত্যজিৎ রায়ের ফেলুদা সিরিজের অন্তর্গত ছিন্নমস্তার অভিশাপ এবং যত কাণ্ড কাঠমান্ডুতে দুটি গল্প নিয়ে তৈরি ওয়েব সিরিজ ফেলুদা ফেরত ।  সৃজিত মুখোপাধ্যায় এর শৈশব জীবন শেষ করেন দোলনা ডে হাই স্কুল এবং সাউথ পয়েন্ট স্কুল থেকে। তারপরে তিনি প্রেসিডেন্সী কলেজ থেকে অর্থনীতিতে স্নাতক পাশ করেন। পরবর্তীতে তিনি জহরলাল নেহেরু বিশ্ববিদ্যালয় থেকে অর্থনীতিতে এম.ফিল এবং পিএইচডি শেষ করেন। তার বাবা সমরেশ মুখোপাধ্যায় একজন স্থাপত্যবিদ্যার অবসর প্রাপ্ত শিক্ষক। তিনি ছিলেন একাধারে কবি, শিক্ষক, চিত্রশিল্পী। তার মা এনাটমি বিভাগের একজন শিক্ষিকা। সৃজিত মুখোপাধ্যায় অর্থনীতিবিদ ও পরিসংখ্যানবিদ হিসেবে কাজ করার সময় দিল্লীতে ইংরেজি সার্কিট থিয়েটারের সাথে বেশ ভালোভাবে যুক্ত হন। তারপরে ২০১০ সালে তিনি প্রথম চলচ্চিত্র অটোগ্রাফ তৈরী করেন। চলচ্চিত্রটি ব্যাপক জনপ্রিয়তা লাভ করে। এর ধারাবাহিকতায় তিনি ২০১১ সালে বাইশে শ্রাবণ, ২০১২ সালে হেমলক সোসাইটি', ২০১৩ সালে মিশর রহস্য, ২০১৪ সালে জাতিস্মর ও চতুষ্কোণ ২০১৫ সালে নির্বাক এবং রাজকাহিনী চলচ্চিত্র পরিচালনা করেন। কোয়েল মল্লিক আন্তর্জাতিক পুরস্কার - লন্ডনের ২০তম রেনবো চলচ্চিত্র উৎসবে এক যে ছিল রাজা ছবির জন্য সেরা পরিচালক পুরস্কার (2018) - লন্ডনের ২১তম রেনবো চলচ্চিত্র উৎসবে ভিঞ্চি দা ছবির জন্য সেরা গল্প পুরস্কার (2019) - ১৭তম ঢাকা আন্তর্জাতিক চলচ্চিত্র উৎসবে এক যে ছিল রাজা ছবির জন্য সেরা ছবি পুরস্কার (2019) - নিউ ইয়র্ক ইন্ডিয়ান চলচ্চিত্র উৎসবে পদাতিক (২০২৪-এর চলচ্চিত্র) ছবির জন্য সেরা চিত্রনাট্য পুরস্কার (2024) - শ্রেষ্ঠ পরিচালক বাইশে শ্রাবণ এর জন্য আন্তর্জাতিক বাংলা চলচ্চিত্র একাডেমি পুরস্কার (2011) - শ্রেষ্ঠ চিত্রনাট্য বাইশে শ্রাবণ এর জন্য আন্তর্জাতিক বাংলা চলচ্চিত্র একাডেমি পুরস্কার (2011) জাতীয় পুরস্কার (ভারত সরকার) - চতুষ্কোণ (চলচ্চিত্র) ছবির জন্য সেরা পরিচালক পুরস্কার (2014) - চতুষ্কোণ (চলচ্চিত্র) ছবির জন্য সেরা মূল চিত্রনাট্য পুরস্কার (2014) - গুমনামি ছবির জন্য সেরা অভিযোজিত চিত্রনাট্য পুরস্কার (2019) - এক যে ছিল রাজা ছবির জন্য সেরা পরিচালক (বাংলা) পুরস্কার (2018) - গুমনামি ছবির জন্য সেরা পরিচালক (বাংলা) পুরস্কার (2019) ফিল্মফেয়ার পুরস্কার - ভিঞ্চি দা ছবির জন্য সেরা গল্প পুরস্কার (2019) - ভিঞ্চি দা ছবির জন্য সেরা ছবি পুরস্কার (2019) - দ্বিতীয় পুরুষ (চলচ্চিত্র) ছবির জন্য সেরা চিত্রনাট্য পুরস্কার (2020) রাজ্য পুরস্কার (পশ্চিমবঙ্গ সরকার) - অটোগ্রাফ (২০১০-এর চলচ্চিত্র) ছবির জন্য সেরা ছবি পুরস্কার (2010) - অটোগ্রাফ (২০১০-এর চলচ্চিত্র) ছবির জন্য সেরা পরিচালক পুরস্কার (2010) - বাইশে শ্রাবণ ছবির জন্য সেরা পরিচালক পুরস্কার (2011) - চতুষ্কোণ (চলচ্চিত্র) ছবির জন্য সেরা পরিচালক পুরস্কার (2014) - ভিঞ্চি দা ছবির জন্য সেরা ছবি পুরস্কার (2018) - ভিঞ্চি দা ছবির জন্য সেরা পরিচালক (সমালোচক) পুরস্কার (2019) - গুমনামি ছবির জন্য সেরা ছবি পুরস্কার (2019) - গুমনামি ছবির জন্য সেরা পরিচালক পুরস্কার (2019) ডব্লিউ বি এফ জে এ পুরস্কার (ভারতের প্রাচীনতম চলচ্চিত্র পুরস্কার) - এক যে ছিল রাজা ছবির জন্য সেরা পরিচালক পুরস্কার (2018) - আহারে মন ছবির জন্য সেরা গীতিকার পুরস্কার (2018) - দ্বিতীয় পুরুষ (চলচ্চিত্র) ছবির জন্য সেরা চিত্রনাট্য পুরস্কার (2020)